หากกินยาคุมกำเนิดของไดแอน-35 แผงแรก แต่กินในวันแรกของการมีประจำเดือน จะสามารถป้องกันการตั้งครรภ์ได้เลยไหมค่ะ? แล้วต้องรอผ่านไปกี่วันไหมค่ะ?
สวัสดีค่ะ การรับประทานยาคุมกำเนิดแบบแผงนั้นควรเริ่มรับประทานภายใน 1-5 วันแรกของการมีประจำเดือน เพื่อให้แน่ใจว่าไม่ได้ตั้งครรภ์ อีกทั้งทำให้กินยาง่าย หากเริ่มกินภายใน 1-5 วันแรกของการมีประจำเดือน สามารถมีเพศสัมพันธ์ได้เลย แต่ก็ไม่ควรมีเพศสัมพันธ์ในช่วงมีประจำเดือนนะคะ เนื่องจากจะเพิ่มโอกาสการติดเชื้อในช่องคลอดและมดลูกได้ค่ะหากเริ่มรับประทานยาคุมกำเนิดในช่วงอื่นๆของเดือน ควรรับประทานติดต่อกัน 7 วันก่อน จึงจะมีเพศสัมพันธ์แบบไม่ป้องกันได้ค่ะควรรับประทานยาคุมติดต่อกันทุกวัน และสังเกตอาการผิดปกติ ถ้ามีเลือดออกผิดปกติมากทางช่องคลอดที่ไม่ใช่ประจำเดือน หรือมีผลข้างเคียงอื่นๆจากยาคุมเช่นคลื่นไส้มาก สิวขึ้น น้ำหนักเพิ่มควรปรึกษาแพทย์หรือเภสัชกรใกล้บ้านเรื่องชนิดของยาคุมและวิธีการคุมกำเนิดที่เหมาะสมต่อไปค่ะ และหากจะป้องกันโรคติดต่อทางเพศสัมพันธ์ควรใส่ถุงยางอนามัยด้วยนะคะ